आदर्श मामले की फाइलें सुरक्षित : सीबीआई  
महाराष्ट्र सचिवालय में भीषण आग लगने की घटना के बाद सीबीआई के एक अधिकारी ने कहा कि आदर्श हाउसिंग सोसाइटी घोटाले से संबंधित सभी दस्तावेज सुरक्षित हैं।
महाराष्ट्र सचिवालय में गुरुवार को भीषण आग लगने की घटना के बाद केंद्रीय जांच एजेंसी (सीबीआई) के एक अधिकारी ने कहा कि आदर्श हाउसिंग सोसाइटी घोटाले से संबंधित सभी दस्तावेज सुरक्षित हैं।
 
अधिकारी ने कहा कि आदर्श घोटाले से संबंधित कई दस्तावेज सचिवालय में थे लेकिन वे सुरक्षित हालत में हैं और जांच एजेंसी को उपलब्ध हो गए हैं।
 
इससे पहले अटकल लगाई जा रही थी कि आदर्श घोटाले से संबंधित सभी फाइलें आग में नष्ट हो गई होंगी।